आखिर कैसे हो गई एक दिन में 13 घंटे लगातार फोन पर बात!
कॉल डिटेल निकाले जाने के बाद सीनियर सिटीजन को हुई हैरानी
सिटीरिपोर्टर | अजमेर
एकसीनियर सिटीजन पति-प|ी लैंडलाइन टेलीफोन से लगातार 13 घंटे बात कर सकते हैं? कहने एवं सुनने में यह असंभव सा लग रहा है, मगर बीएसएनएल ने अपने एक सीनियर सिटीजन उपभोक्ता को ऐसा ही बिल जारी कर उसे हैरत में डाल दिया है। बिल आने के बाद संतोषप्रद जवाब नहीं मिलने पर उक्त उपभोक्ता ने बीएसएनएल को लीगल नोटिस देकर कानूनी कार्रवाई करने की चेतावनी दी है। पालबीसला निवासी एलपी सिंह के लैंड लाइन नंबर का 1 सितंबर 2016 से 31 अक्टूबर 2106 तक का 882 रुपए का बिल दिया गया। उपभोक्ता ने अपना बिल जमा भी करवा दिया, मगर वे अपने फोन की कॉल डिटेल देख हैरान हो गए। कॉल डिटेल के बाद मालूम चला कि 14 सितंबर 2016 को उनके फोन से सुबह 8.41 मिनट से लेकर लगातार 13 घंटे तक बात की गई। उपभोक्ता सिंह का कहना है कि उन्होंने लगातार 13 घंटे बात नहीं की है। बीएसएनएल इस संबंध में संतोषप्रद जवाब भी नहीं दे रहा है।
एलपी सिंह के वकील रमेश आचार्य ने गत दिनों बीएसएनएल को लीगल नोटिस जारी कर बताया है कि एलपी सिंह और उनकी प|ी सीनियर सिटीजन हैं। यह संभव नहीं है कि वे 13 घंटे किसी अन्य टेलीफोन पर बात कर सकें। बीएसएनएल से नोटिस के जरिए समाचार पत्रों में सार्वजनिक माफी मांगने एवं 90 हजार रुपए मानसिक क्षतिपूर्ति देने की बात कही गई है। इस संबंध में बीएसएनएल के जीएम एनएल मीणा ने बताया कि लीगल सेक्शन में यह मामला आया होगा, वे इस मामले की जानकारी लेने के बाद ही कुछ कह सकते हैं।
उलझन में उपभोक्ता
hin_Deva hin_Deva hin_Deva hin_Deva hin_Deva hin_Deva